EkBass/fiwiki-20250220-pages-articles huggingface dataset:
Vámos

Vámos () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Βάμου, Dimotikí Enótita Vámou) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 388 ja varsinaisen Vámoksen kylän väkiluku 706 (vuonna 2011). Vámoksen kylä sijaitsee Chanián ja Réthymnon kaupunkien puolessa välissä lähellä Kreetan pohjoisrannikkoa. Etäisyys Chaniáan on noin 25 kilometriä ja Réthymnoon noin 33 kilometriä. Kylän rakennuskannassa yhdistyvät perinteinen ja uusklassinen arkkitehtuuri, ja kylä on nykyisin suojelukohde. Vámoksen kunnallisyksikkö käsittää Apokóronaksen kunnan pohjoisosan, mukaan lukien Drápanoksen niemen. Kylän lähellä sijaitsee Karýdin Pyhän Georgioksen luostari. Vámos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Georgioúpolin ja Kryonerídan kanssa, jolloin se muuttui uuden kunnan kunnallisyksiköksi. == Kunnallisyksikön osat == Vámoksen kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Gavalochóri Áspro 134 Gavalochóri 513 Káina Káina 147 Plátanos 17 Kalamítsi Alexándrou Kalamítsi Alexándrou 88 Kefalás Drápanos 169 Kefalás 303 Palailóni 46 Kókkino Chorió Kókkino Chorió 272 Pláka Almyrída 170 Kampiá 49 Pláka 393 Sellía Likotinaréa 50 Sellía 46 Soúri 27 Vámos Doulianá 96 Vámos 706 Xirostérni Litsárda 116 Xirostérni 46 Yhteensä: 3 388 == Lähteet == == Aiheesta muualla == Luokka:Apokóronas Luokka:Kreetan entiset kunnat Luokka:Kreetan kylät
Voukoliés

Voukoliés (, ) on Kreikan kylä sekä samanniminen Plataniáksen kunnan kunnallisyksikkö (Δημοτική Ενότητα Βουκολίων, Dimotikí Enótita Voukolíon) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 3 116 ja varsinaisen Voukoliésin kylän väkiluku 733 (vuonna 2011). pienoiskuva|vasen|Tavronítisin kylää. Voukoliésin kylä sijaitsee Kreetan saaren länsiosassa Tavronítis-joen länsirannalla, noin 27 kilometriä Chanián kaupungista länsilounaaseen. Se on rakennettu noin 110 metrin korkeuteen. Voukoliésin nimi viittaa paimeniin. Kylän nähtävyyksiin kuuluu muun muassa bysanttilaisaikainen, 1200-luvulla rakennettu Pyhän Konstantinoksen (Ágios Konstantínos) kirkko. Voukoliésin kunnallisyksikkö käsittää Plataniáksen kunnan lounaisosan. Etelässä sen alue ulottuu Lefká Óri -vuorille. Voukoliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Plataniáksen kuntaan yhdessä Kolymvárin ja Mousoúroin kanssa, jolloin se muuttui uuden kunnan kunnallisyksiköksi. == Kunnallisyksikön osat == Voukoliésin kunnallisyksikkö muodostuu seuraavista kyläyhdyskunnista ja asutuksista: Kylä­yhdys­kunta Kylä tai muu asutus Väkiluku (2011) Anóskeli Anóskeli 79 Chrysavgí Chrysavgí 116 Kallithéa 83 Neratziá 20 Kakópetros Kakópetros 50 Kotsyfianá 10 Mesávlia 29 Néo Chorió Kydonías Kafoúros 17 Moulamerianá 7 Néo Chorió 151 Petrés 5 Pigí 17 Nerianá Nerianá 68 Palaiá Roúmata Bougiouklianá 22 Katzianá 6 Kechrés 43 Lidianá 25 Loufardianá 27 Michalianá 14 Neará Esianá 33 Palaiá Roúmata 127 Platanés 17 Polemárchi Polemárchi 170 Tavronítis Démpla 85 Tavronítis 888 Voukoliés Áno Kefála 23 Fotakádo 83 Gavalomoúri 83 Káto Kefála 7 Koulkouthianá 49 Mésa Voukoliés 29 Voukoliés 733 Yhteensä: 3 116 == Lähteet == == Aiheesta muualla == Luokka:Kreetan entiset kunnat Luokka:Kreetan kylät Luokka:Plataniás
Andraž Pograjc

Andraž Pograjc (s. 26. syyskuuta 1991 Trbovlje) on slovenialainen mäkihyppääjä. Pograjc edustaa SK Zagorje -seuraa. Pograjc debytoi maailmancupissa maaliskuussa 2013 Lahden suurmäen kilpailussa sijoittuen sijalle 30. Näin ollen hän saavutti heti ensimmäisen maailmancupin pisteensä. Samassa kuussa Pograjc oli mukana voittamassa Planican lentomäen joukkuekilpailua Peter Prevcin, Jurij Tepesin ja Robert Kranjecin kanssa.http://www.hs.fi/urheilu/a1364005911166 Pograjcin paras sijoitus maailmancupissa on 24. tila seuraavalta päivältä Planican lentomäkikisasta. Continental Cupissa Pograjc on saavuttanut kaksi osakilpailuvoittoa. == Lähteet == Luokka:Slovenialaiset mäkihyppääjät Luokka:Vuonna 1991 syntyneet Luokka:Elävät henkilöt
Shane Malcolm

Shane Malcolm (s. 13. lokakuuta 1991 Sunrise, Florida, Yhdysvallat) on guamilainen jalkapalloilija. Pelipaikaltaan hän on hyökkäävä keskikenttäpelaaja.Shane Malcolm National Football Teams -sivustolla Malcolm on edustanut Yhdysvalloissa yliopistojoukkue High Point Panthersia sekä neljännellä sarjatasolla Fort Lauderdale Schulz Academyä, Reading Unitedia, Carolina Dynamoa ja Kitsap Pumasia. Lisäksi hän on edustanut Australian toiseksi korkeimmalla sarjatasolla pelaavaa Stirling Lionsia. Malcolm on pelannut Guamin jalkapallomaajoukkueessa vuodesta 2014 lähtien. == Lähteet == Luokka:Guamilaiset jalkapalloilijat Luokka:Vuonna 1991 syntyneet Luokka:Elävät henkilöt
Pentti Uusivirta

Pentti Lauri Jalmari Uusivirta (16. toukokuuta 1923 Helsinki – 25. lokakuuta 1993 Helsinki) oli suomalainen ministeri, pankinjohtaja ja diplomaatti. Hänelle myönnettiin vuonna 1970 arvonimi erikoislähettiläs ja täysivaltainen ministeri. Hän oli ulkoministeriön palveluksessa 1950–1973, ensin eri tehtävissä muun muassa lähetystöissä ja vuodesta 1969 kauppapoliittisen osaston osastopäällikkönä. 1974–1990 hän oli Suomen Pankin johtokunnan jäsen.Facta2001, WSOY 1985, 17. osa, palsta 476WSOY Iso Tietosanakirja 10. osa, s. 61, WSOY 1997Kuka kukin on 1978 (Runeberg.org) == Lähteet == Luokka:Suomalaiset diplomaatit Luokka:Suomen Pankin johtajat Luokka:Vuonna 1923 syntyneet Luokka:Vuonna 1993 kuolleet
Kromioksidi

Alkuaineen kromi oksideja ovat ainakin: * Kromi(II)oksidi (CrO) * Dikromitrioksidi (Cr2O3) eli kromi(III)oksidi * Kromidioksidi (CrO2) eli kromi(IV)oksidi * Kromitrioksidi (CrO3) eli kromi(VI)oksidi * Kromi(VI)peroksidi (CrO5) Luokka:Kromiyhdisteet
Uusivirta

Uusivirta (alkujaan käännös nimestä Nyström) on muun muassa seuraavien suomalaisten sukunimi: * Anni Uusivirta (s. 1986), missi, malli ja juontaja * Juha Uusivirta, Haapajärven kaupunginjohtaja * Lasse Uusivirta (s. 1989), jääkiekkoilija * Matti Uusivirta (s. 1985), jääkiekkoilija * Mauno Uusivirta (s. 1948), kilpapyöräilijä * Olavi Uusivirta (s. 1983), muusikko * Pentti Uusivirta (1923–1993), pankinjohtaja ja diplomaatti * Tarmo Uusivirta (1957–1999), nyrkkeilijä
Edward Kasner

Edward Kasner (2. huhtikuuta 1878–7. tammikuuta 1955) oli yhdysvaltalainen matemaatikko. Kasner sai ensimmäisenä juutalaisena yliopistoviran Columbian yliopiston luonnontieteellistä tiedekunnasta. Matematiikan laitoksen professuurin hän sai vuonna 1910. Kasnerin tutkimusintresseihin kuului pääasiassa differentiaaligeometria, ja hän on tunnettu muun muassa termin "googol" luomisesta. == Googol ja googolplex == Matemaatikkona Kasner halusi herättää lapsissa motivaatiota lukuja ja lukujärjestelmiä kohtaan. Kasnerin pedagoginen oivallus oli luoda termi "google" kuvaamaan erittäin suurta lukua: lukua, jonka perässä on sata nollaa. Vuonna 1920 Edward Kasnerin 9-vuotias veljenpoika, Milton Sirotta, keksi termin "googol", joka on 10100, jonka jälkeen hän ehdotti laajempaa termiä googolplex, joka olisi "one, followed by writing zeroes until you get tired" eli yksi, jota seuraa niin monta nollaa kuin väsymykseen asti jaksaa kirjoittaa. Kasner päätti omaksua muodollisemman määritelmän, koska: "different people get tired at different times and it would never do to have Carnera be a better mathematician than Dr. Einstein, simply because he had more endurance and could write for longer" (eri ihmiset väsyvät eri aikoihin, eikä kävisi päinsä, että Carnera on parempi matemaatikko kuin Einstein vain koska hän jaksaa kirjoittaa pidempään). Sen vuoksi se standardoitiin lukuun 10100. == Lähteet == Luokka:Yhdysvaltalaiset matemaatikot Luokka:Vuonna 1878 syntyneet Luokka:Vuonna 1955 kuolleet
Sinun vuorosi loistaa

Sinun vuorosi loistaa on Juha Tapion kymmenes studioalbumi, joka julkaistiin 9. lokakuuta 2015. Albumi on parhaimmillaan ollut Suomen virallisen albumilistan ensimmäisellä sijalla.. Albumin kappaleista singleinä julkaistiin "Sinun vuorosi loistaa" ja "Eläköön". == Kappaleet == Kaikki kappaleet säveltänyt ja sanoittanut Juha Tapio, ellei toisin mainittu. # # # # # # # # # # == Arvostelut == * Lupaus.net: Lupaus.net: Levyarvio == Lähteet == == Aiheesta muualla == * Sinun vuorosi loistaa discogs.com -sivustolla Luokka:Juha Tapion albumit Luokka:Vuoden 2015 albumit
Trbovlje

Trbovlje on teollisuuskaupunki Sloveniassa Savajoen varrella. Kaupungin väkiluku oli vuoden 2020 arvion mukaan 13 822. Kaupungin hiilivoimalan savupiippu on Euroopan korkein. Se on 360 metriä korkea. == Lähteet == Luokka:Slovenian kaupungit
The Album (täsmennyssivu)

The Album voi tarkoittaa ainakin seuraavia asioita: * The Album, ruotsalaisen ABBA-yhtyeen albumi (1977) * The Album, eteläkorealaisen Blackpink-yhtyeen albumi (2020) * The Album, englantilaisen Caravan-yhtyeen albumi (1980) * The Album, yhdysvaltalaisen Mantronix-yhtyeen albumi (1985) * The Album, brittiläisen laulajan Cliff Richardin albumi (1993) * The Album, trinidadilais-saksalaisen Haddawayn albumi (1993) * The Album, uusiseelantilaisen Hello Sailor -yhtyeen albumi (1994) * The Album, yhdysvaltalaisen The Firm -yhtyeen albumi (1997) * The Album, englantilaisen näyttelijä-laulajan Shane Richien albumi (1997) * The Album, yhdysvaltalaisen Terror Squad -yhtyeen albumi (1999) * The Album, saksalaisen Dj Shahin albumi (2000) * The Album, yhdysvaltalaisen Lil Rob -räppärin albumi (2003) * The Album, yhdysvaltalaisen The Federation -yhtyeen albumi (2004) * The Album, alankomaalaisen Jeckyll & Hyde -dueton albumi (2007) * The Album, saksalaisen laulajan Daniel Schuhmacherin albumi (2009)
Grito de Dolores

El Grito de Dolores ("Doloresin kutsuhuuto") tarkoittaa tapahtumaa, josta Meksikon itsenäisyyssodan katsotaan alkaneen 16.9. 1810. Tuolloin Miguel Hidalgo ja muut Meksikon itsenäisyysmieliset päättivät nousta kapinaan Espanjan imperiumia vastaan, kun Napoleon Bonaparten veli Joseph Bonaparte oli asetettu valtaan. Hidalgo ryntäsi Doloresin kirkkoon 16.9.1810, jossa hän soitti kirkonkelloja ja kutsui seurakuntalaiset aseisiin. Hidalgo vetosi erityisesti intiaaneihin ja mestitseihin kutsuen heitä kapinaan espanjalaista riistoa vastaan. Hän määräsi Doloresin espanjalaisasukkaat pidätettäviksi. Kapinasta tuli verinen hallitsemattomien joukkojen hyökätessä espanjalaisia vastaan. Kapina laajeni lopulta sodaksi Espanjaa vastaan, jonka lopputuloksena Meksiko itsenäistyi. 16.9 vakiintui sittemmin Meksikon itsenäisyyspäiväksi. Hidalgon itsenäisyysjulistusta muistellaan Meksikossa joka vuosi 15.9. maan presidentin soittaessa kelloja ja muistellen itsenäisyyssodassa kuolleita. ==Lähteet== Luokka:Itsenäisyysjulistukset Luokka:Kapinat Luokka:Meksikon historia
Malcolm Rifkind

Malcolm Rifkind (s. 1946) on brittiläinen eri konservatiivisissa hallituksissa työskennellyt poliitikko ja lakimies, toiminut myös asianajajanaWSOY:n iso tietosanakirja, osa 8 vuodelta 1996, s. 111. Hän oli ulkoministeri vuosina 1995–1997. Sitä ennen hän oli vuodesta 1979 ollut muissa ministerinviroissa, mm. Skotlannin-ministerinä sekä liikenne- ja puolustusministerinä . == Lähteet == Luokka:Brittiläiset poliitikot Luokka:Yhdistyneen kuningaskunnan ulkoministerit Luokka:Yhdistyneen kuningaskunnan puolustusministerit Luokka:Liikenneministerit Luokka:Vuonna 1946 syntyneet Luokka:Elävät henkilöt
Kirjotöyhtöhaukka

Kirjotöyhtöhaukka (Aviceda leuphotes) on haukkojen heimoon kuuluva päiväpetolintu. Sen esiintymisaluetta ovat Bangladesh, Bhutan, Kambodža, Kiina, Intia, Indonesia, Laos, Malesia, Myanmar, Nepal, Singapore, Sri Lanka, Thaimaa ja Vietnam. Kannan suuruudeksi on arvioitu alle 10 000 yksilöä. Kanta on pienemässä elinalueiden tuhoutumisen vuoksi, mutta lajia pidetään silti yhä elinvoimaisena. Suurin uhkä on metsien hävittäminen. Se pesii metsissä jopa 1 500 metrin korkeuteen saakka, lisäksi sitä esiintyy viljelmillä ja puutarhoissa.Birdlife.org , viitattu 11.2.2016 Kirjotöyhtöhaukka on pieni ja värikäs petolintu. Sen pituus on 30–35 cm, siipienväli 66–80 cm, ja se painaa 168–224 grammaa.Oiseaux-birds.com, viitattu 11.2.2016 Alhaalta katsoen sen tunnistamisessa ei juuri voi erehtyä ylärinnan ja kuvioinnin ansiosta. . ==Lähteet== Luokka:Töyhtöhaukat
Henry Howard Surrey

Henry Howard Surrey (1518–1547) oli englantilainen lyyrinen runoilija, sotapäällikkö ja jaarli . Hän joutui nuorena sotilasuralle. Vuonna 1544 Surrey johti Englannin armeijaa sotamarsalkkana Boulognen retkellä.Tietosanakirja (1909), osa 9 vuodelta 1917, s. 646 Surrey kirjoitti italialaisvaikutteista eroottista lyriikkaa ja toi maansa runouteen sonetin ja silosäkeen. Viimeksi mainittua hän käytti ainakin tekemässään Aeneiden laulujen käännöksessä. Hänen sulokkaat sonettinsa ennakoivat englantilaista renessanssia. Surreyn isä oli Thomas Howard Surrey. Henry Howard Surrey mestattiin syyttömänä valtionpetoksesta. == Lähteet == Luokka:Brittiläiset runoilijat Luokka:Brittiläiset sotilaat Luokka:Jaarlit Luokka:Vuonna 1518 syntyneet Luokka:Vuonna 1547 kuolleet
HMS Culloden (1747)

HMS Culloden oli Britannian Kuninkaallisen laivaston 1770 vesillelaskettu 74-tykkinen kolmannen luokan linjalaiva. == Valmistus == Alus tilattiin 31. joulukuuta 1744 Deptfordin telakalta, jossa rakennustöistä vastasi John Hollond. Sen köli laskettiin 23. toukokuuta 1745 ja alus laskettiin vesille 9. syyskuuta 1747. Alus valmistui 1. lokakuuta, jolloin sen valmistuskustannukset olivat varustettuna 34 372 puntaa yksitoista shillinkiä ja viisi pennyä.Winfield, Rif s. 56 == Palvelus == Alus otettiin palvelukseen syyskuussa 1747 päällikkönään Francis Geary. Se liittyi seuraavana vuonna Warrenin laivasto-osastoon. Alus siirrettiin 22. marraskuuta 1748 tekemällä päätöksellä vartiolaivaksi, jolloin sen miehistössä oli vain 140 miestä. Vuonna 1749 aluksen päällikkönä oli Arthur Scott ja vuosina 1750-1752 Cotton Dent. Se oli Chathamissa vartiolaivana vuoteen 1751, jolloin se siirrettiin Sheernessiin. Alus poistettiin palveluksesta Chathamissa marraskuussa 1752. Alus myytiin 29. kesäkuuta 1770. ==Lähteet== * === Viitteet === Luokka:Kuninkaallisen laivaston kolmannen luokan linjalaivat Luokka:1719 Establishment
HMS Namur (1756)

HMS Namur oli Britannian kuninkaallisen laivaston vuonna 1756 vesillelaskettu 90-tykkinen toisen luokan linjalaiva. == Valmistus == Alus tilattiin 12. heinäkuuta 1750 Chathamin telakalta. Se laskettiin vesille 3. maaliskuuta 1756. == Palvelus == Alus osallistui vuonna 1797 Cabo de São Vicenten taisteluun päällikkönään James Hawkins-Whitshed. Alus muutettiin 74-tykkiseksi vuonna 1805 poistamalla ylin tykkikansi, ja se siirrettiin vuonna 1807 satamapalvelukseen. Myöhemmin aluksen kapteenina toimi Jane Austenin veli Charles Austen. Alus romutettiin vuonna 1833. ==Lähteet== * === Viitteet === Luokka:Kuninkaallisen laivaston toisen luokan linjalaivat Luokka:Kuninkaallisen laivaston kolmannen luokan linjalaivat
HMS Neptune (1757)

HMS Neptune oli Britannian Kuninkaallisen laivaston vuonna 1756 vesillelaskettu Neptune-luokan 90-tykkinen toisen luokan linjalaiva. == Valmistus == Alus tilattiin 12. heinäkuuta 1750 Portsmouthin telakalta, missä köli laskettiin 20. heinäkuuta 1750. Alus laskettiin vesille 8. joulukuuta 1756 ja valmistui 2. huhtikuuta 1757. Aluksen valmistuskustannukset olivat 39 692 puntaa ja 11,5 pennyä sisältäen varustamisen ja muutostyöt. Alus laskettiin uudelleen vesille 17. heinäkuuta 1757.Winfield 2007 s. 16 == Palvelus == Alus otettiin palvelukseen marraskuussa 1756 päällikkönään Michael Everett. Alus oli vuonna 1757 vara-amiraali Sir Charles Knowlesin lippulaivana päällikkönään James Galbraight. Se osallistui Ile d'Aixin taisteluun 23. syyskuuta. Alus siirrettiin tammikuussa 1777 reserviin Portsmouthissa ja muutettiin proomuksi heinäkuussa 1784. Alus oli vastaanottoaluksena vuodesta 1802 ja romutettiin lokakuussa 1816 Portsmouthissa. ==Lähteet== * === Viitteet === Luokka:Kuninkaallisen laivaston toisen luokan linjalaivat
HMS Union (1756)

HMS Union oli Britannian Kuninkaallisen laivaston vuonna 1756 vesillelaskettu Neptune-luokan 90-tykkinen toisen luokan linjalaiva. == Valmistus == Alus tilattiin 12. heinäkuuta 1750 Chathamin telakalta, missä köli laskettiin 5. kesäkuuta 1751. Alus laskettiin vesille 25. syyskuuta 1756 ja valmistui 21. tammikuuta 1757. Aluksen valmistuskustannukset olivat 52 157 puntaa 7 shillinkiä ja 8 pennyä sisältäen varustamisen.Winfield 2007 s. 16 == Palvelus == Alus otettiin palvelukseen amiraali Thomas Smithin lippulaivana syyskuussa 1756 päällikkönään James Galbraith. Alus muutettiin vastaanotti alukseksi 6. helmikuuta 1802 ja samalla se nimettiin HMS Sussex'ksi. Alus siirrettiin reserviin maaliskuussa 1816 ja se romutettiin lokakuussa Chathamissa. ==Lähteet== * === Viitteet === Luokka:Kuninkaallisen laivaston toisen luokan linjalaivat
HMS Cambridge (1755)

HMS Cambridge oli Britannian Kuninkaallisen laivaston 1755 vesillelaskettu 80-tykkinen kolmannen luokan linjalaiva. == Valmistus == Alus tilattiin 12. heinäkuuta 1750 Deptfordin telakalta, missä köli laskettiin 29. elokuuta. Alus laskettiin vesille 21. lokakuuta 1755 ja valmistui 15. tammikuuta 1756. Aluksen valmistuskustannukset olivat 43 974 puntaa 10 shillinkiä ja 3 pennyä sisältäen varustamisen.Winfield 2007 s. 34 == Palvelus == Alus otettiin palvelukseen lokakuussa 1755 päällikkönään Sir Piercy Brett läntiseen laivueeseen. Alus poistettiin palveluksesta huhtikuussa 1802 ja se romutettiin heinäkuussa 1808. ==Lähteet== * === Viitteet === Luokka:Kuninkaallisen laivaston kolmannen luokan linjalaivat
Hangaslampi (Parkano)

Hangaslampi on kuivatettu järvi Pirkanmaalla Parkanossa Kuivasjärven kylässä, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hangaslampi, joka on osa Vääräjoen valuma- aluetta, on nykyään ojitettua metsäistä suota. == Maantietoa == Lampi on sijainnut loivassa painanteessa, joka on ollut lammen muotoinen. Lampi on ollut 650 metriä pitkä ja 400 metriä leveä. Se sijaitsi Hangasnevan itäreunalla ja sen laskuoja, jota kutsutaan nykyään Myllyluomaksi, lähtee sen kaakkoispäästä ja yhtyy Vääräjokeen hieman pohjoisempana. Lammen pohja on nykyään tiheästi ojitettua suota, joka kasvaa harvaa metsää. Myllyluoma laski aikaisemmin Matkuslampeen, mutta se on nykyään kuivatettu järvi. == Historiaa == Vanhoissa pitäjänkartoissa, joita tehtiin Suomessa 1840–1870-luvuilla, järvet on kuvailtu hyvin. Parkanon pitäjänkartassa lammelle oli merkitty nimeksi "Hongaslampi", ja se oli sijoitettu avosuon itälaidalle. Sen laskuoja laski Matkuslampeen, mutta Liesilampi ei tuolloin vielä laskenut tähän laskuojaan. Kartassa lammen ohi kulki kävelypolku ja lammen luoteiskulmaan oli raivattu heinäniitty. Myös Myllyluoman varsi oli raivattu niitylle. Järvi oli silloin autio. Vuonna 1848 entinen talollinen Gabriel Johansson Kuivasen maatilalta haku lupaa kuivattaa "Hangaslammi". Lupa saatiin jo 31.07.1848. Ei ole tarkkaa tietoa, milloin lampi on kuivatettu, mutta se tehtiin luultavasti varsin pian. Vuoden 1959 painetussa peruskartassa lampea ei enää ollut, mutta siinä ei myöskään ollut vielä ojiakaan. Vuoden 1985 peruskartassa suo-ojia oli jo runsaasti. == Lähteet == Luokka:Kuivasjärven valuma-alue Luokka:Parkanon luonto Luokka:Ikaalisten reitin valuma-alueen kuivatetut järvet
HMS Chichester (1753)

HMS Chichester oli Britannian kuninkaallisen laivaston 1753 vesillelaskettu 70-tykkinen kolmannen luokan linjalaiva. == Valmistus == Alus tilattiin 12. heinäkuuta 1750 Portsmouthin telakalta, missä köli laskettiin 28. heinäkuuta. Alus laskettiin vesille 4. kesäkuuta 1753 ja valmistui 14. tammikuuta 1756. Aluksen valmistuskustannukset olivat 22 288 puntaa 7 shillinkiä ja 3 pennyä, minkä lisäksi tuli varustamiskustannuksia 5 058 puntaa 4 shillinkiä ja 8 pennyä.Winfield 2007 s. 55 == Palvelus == Alus otettiin palvelukseen helmikuussa 1755 päällikkönään John Brett. Se lähti 11. toukokuuta täydennyksenä Boscawenille ja liittyi tammikuussa 1756 Osbornen johtamaan laivasto-osastoon. Alus valtasi 13. heinäkuuta 1757 takaisin 10-tykkisen sluupin 'HMS Merlinin. Se valtasi 24. marraskuuta HMS Sheernessin kanssa 36-tykkisen L'Abenakisen ja 1. tammikuuta 1758 kaappari L'Actifin. Alus sijoitettiin huhtikuussa 1783 vastaanottoalukseksi Plymouthiin, missä se romutettiin lokakuussa 1803. ==Lähteet== * === Viitteet === Luokka:Kuninkaallisen laivaston kolmannen luokan linjalaivat Luokka:1745 Establishment
Oranienbaumin sillanpääasema

Oranienbaumin sillanpääasema () oli Neuvostoliiton puna-armeijan toisen maailmansodan aikana hallussaan pitämä alue Oranienbaumin ympäristössä Suomenlahden eteläpuolella. Saksalaisten hyökätessä kohti Leningradia syyskuussa 1941 rintama vakiintui linjalle Kirnu (ven. Kernovo) – Lupanova (Lubanovo) – Terenttilä (Terentjevo) – Joenkylä (Bolšoje Gorlovo) – Porsas (Porzolovo) – Pietarhovi. Neuvostojoukot pitivät sen pohjoispuolisen alueen hallussaan tammikuussa 1944 aloitettuun vastahyökkäykseen saakka. Oranienbaumin sillanpääasemalla oli suuri merkitys piiritetyn Leningradin puolustuksessa. Sen huolto tapahtui meritse ja talvisin Retusaaren kautta kulkenutta jäätietä pitkin. Sillanpääaseman puolustuslinjoilla on paljon sotamuistomerkkejä. ==Lähteet== Luokka:Leningradin piiritys
HMS Princess Amelia (1757)

HMS Princess Amelia oli Britannian kuninkaallisen laivaston vuonna 1757 vesillelaskettu 80-tykkinen kolmannen luokan linjalaiva. == Valmistus == Alus tilattiin 25. huhtikuuta 1751 Woolwichin telakalta nimellä HMS Norfolk. Se nimettiin 1. marraskuuta 1755 HMS Princess Ameliaksi ja laskettiin vesille 7. maaliskuuta 1757. == Palvelus == Alus osallistui 1781 Doggermatalikon taisteluun päällikkönään Macartney. Alus lainattiin marraskuussa 1788 tullilaitokselle, jolloin se poistettiin alusluettelosta. Alus saapui 24. maaliskuuta 1818 Stangate Creekistä Sheernessiin. Amiraliteetti myi aluksen 11. kesäkuuta Mr. Snooksille 2 160 punnalla.Winfield, Rif s. 28 ==Lähteet== * === Viitteet === Luokka:Kuninkaallisen laivaston kolmannen luokan linjalaivat
Piirtoheinät

Piirtoheinät (Rhynchospora) on sarakasvien (Cyperaceae) heimoon kuuluva kasvisuku, johon kuuluu Suomessa kaksi luonnonvaraista lajia. Maailmanlaajuisesti sukuun kuuluu noin 250–350 lajia. Piirtoheinät ovat pieniä, ja niiden varret ovat karvattomia sekä kolmisärmäisiä. Suvun lajit ovat monivuotisia, vaikka niillä ei ole varsinaista juurakkoa, vaan sen sijaan talvehtimissilmu. Kukintona on kahdesta neljään pienehköä tähkää tai sarjamaista ryhmää. Suomessa tavattavat lajit ovat valkopiirtoheinä (Rhynchospora alba) ja sitä harvinaisempi ruskopiirtoheinä (Rhynchospora fusca). == Lajeja == * Rhynchospora alba – valkopiirtoheinä * Rhynchospora capitellata * Rhynchospora colorata * Rhynchospora corniculata * Rhynchospora fusca – ruskopiirtoheinä * Rhynchospora inundata * Rhynchospora latifolia == Lähteet == == Aiheesta muualla == * Suomen Lajitietokeskus: Piirtoheinät (Rhynchospora) * Den virtuella floran: Rhynchospora * ITIS: Rhynchospora * United States Department of Agriculture (USDA): Rhynchospora * Flora of China: Rhynchospora *
Diatsiini

Diatsiinit ovat orgaanisia yhdisteitä, joiden empiirinen kaava on C4H4N2. Diatsiinilla on kolme eri isomeerista muotoa. * 1,2-diatsiini eli pyridatsiini, CAS-numero 289-80-5 * 1,3-diatsiini eli pyrimidiini, CAS-numero 289-95-2 * 1,4-diatsiini eli pyratsiini, CAS-numero 290-37-9 == Katso myös == * Atsiini eli pyridiini * Triatsiinit * Tetratsiinit == Aiheesta muualla == * PubChem: Pyridazine * PubChem: Pyrimidine * PubChem: Pyrazine Luokka:Aromaattiset heterosykliset typpiyhdisteet Luokka:Typpiyhdisteet
Tetratsiini

Tetratsiinit ovat orgaanisia yhdisteitä, joiden empiirinen kaava on C2H2N4. Tetratsiinilla on kolme eri isomeerista muotoa. * 1,2,3,4-tetratsiini, CAS- numero 290-42-6 * 1,2,3,5-tetratsiini, CAS-numero 592-59-6 * 1,2,4,5-tetratsiini, CAS-numero 290-96-0 == Katso myös == * Diatsiinit * Triatsiinit == Aiheesta muualla == * PubChem: 1,2,3,4-Tetrazine * PubChem: 1,2,3,5-Tetrazine * PubChem: 1,2,4,5-Tetrazine Luokka:Aromaattiset heterosykliset typpiyhdisteet Luokka:Typpiyhdisteet
HMS Dublin (1757)

HMS Dublin oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 6. toukokuuta 1757 ja valmistui 1. heinäkuuta. Aluksen valmistuskustannukset olivat 36 590 puntaa 3 shillinkiä ja 1 dime, mikä sisälsi varustamisen.Winfield 2007 s. 58 == Palvelus == Alus otettiin palvelukseen huhtikuussa 1757 päällikkönään George Rodney. Alus siirrettiin helmikuussa 1783 reserviin Plymouthissa, missä se romutettiin 13. toukokuuta 1784. ==Lähteet== * === Viitteet === Luokka:Dublin-luokan linjalaivat
HMS Norfolk (1757)

HMS Norfolk oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 28. joulukuuta 1757 ja valmistui 28. joulukuuta. Aluksen valmistuskustannukset olivat 36 082 puntaa 17 shillinkiä ja 2 pennyä, mikä sisälsi varustamisen.Winfield 2007 s. 58 == Palvelus == Alus otettiin palvelukseen joulukuussa 1757 päällikkönään Piercy Brett. Alus kuului heinäkuussa Ansonin laivasto-osastoon väliaikaisena päällikkönään Sir John Bently ja lokakuussa aluksen päällikkönä oli Robert Hughes. Alus lähti 12. marraskuuta 1758 Tuulensuunnansaaristoon ja se oli Martiniquella tammikuussa 1759 ja Guadeloupella helmikuussa. Vuonna 1759 aluksen köli päällystettiin kuparilla Portsmouthissa. Aluksen päällikkönä oli 1760 Hyde Parker ja se lähti 6. tammikuuta Itä-Intiaan. Kesäkuussa aluksen päällikkyyden vastaanotti Richard Kempenfelt, jolloin se oli kontra-amiraali Charles Stevensin lippulaivana. Alus osallistui Pondicherryn piiritykseen ja valtaukseen ja seuraavana vuonna Mahén valtaukseen. Toukokuusta 1761 alkaen alus oli kontra- amiraali Samuel Cornishin lippulaivana ja se osallistui Manilan operaatioihin 23. syyskuuta - 5. lokakuuta 1762. Marraskuussa aluksen päälliköksi tuli George Curry ja se lähti kotimatkalle 21. lokakuuta 1763. Alus tarkastettiin lokakuussa 1764, minkä tuloksena ei ilmoitettu korjaustarpeita. Alus romutettiin joulukuussa 1774 Portsmouthissa. ==Lähteet== * === Viitteet === Luokka:Dublin-luokan linjalaivat
Eino Tuompo

Eino Tuompo voi tarkoittaa seuraavia henkilöitä: *Eino Tuompo (1902–1979), suomalainen eversti *Eino Tuompo (1917–2012), suomalainen arkkitehti.
HMS Shrewsbury (1758)

HMS Shrewsbury oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 28. lokakuuta 1755 70-tykkisenä kolmannen luokan linjalaivana Wellsiltä Deptfordista, missä köli laskettiin 14. tammikuuta 1756. Alus laskettiin vesille 23. helmikuuta 1758 ja valmistui 2. toukokuuta Deptfordin laivastontelakalla. Aluksen rungon valmistuskustannukset olivat 26 285 puntaa 19 shillinkiä ja 3 pennyä, minkä lisäksi 9 466 puntaa 12 shillinkiä ja 8 pennyä varustamisesta.Winfield 2007 s. 58 == Palvelus == Alus otettiin palvelukseen maaliskuussa 1758 päällikkönään Hugh Palliser ja se liitettiin Ansonin laivasto-osastoon. Alus upotti 12. syyskuuta 1758 HMS Unicornin ja HMS Lizardin kanssa Ranskan laivaston fregatin La Calypson Audiernenlahdella. Rodney ilmoitti huhtikuussa 1782 aluksen olevan sopimaton palvelukseen. Alus oli laho ja miehistö upotti aluksensa 12. kesäkuuta 1783 Jamaikalla. ==Lähteet== * === Viitteet === Luokka:Dublin-luokan linjalaivat
HMS Lenox (1758)

HMS Lenox oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 17. marraskuuta 1755 70-tykkisenä kolmannen luokan linjalaivana Chathamin telakalta, missä köli laskettiin 8. huhtikuuta 1756. Alus laskettiin vesille 25. helmikuuta 1758 ja valmistui 26. toukokuuta. Aluksen valmistuskustannukset olivat 39 295 puntaa 4 shillinkiä ja 5 pennyä, mikä sisälsi varustamisen.Winfield 2007 s. 58 == Palvelus == Alus otettiin palvelukseen maaliskuussa 1758 päällikkönään Francis Geary liitettynä Ansonin laivasto-osastoon. Helmikuussa 1759 aluksen päällikkönä oli Robert Jocelyn ja se oli kontra-amiraali Samuel Cornishin lippulaivana. Alus lähti 14. huhtikuuta Itä-Intiaan. Alus poistettiin palveluksesta maaliskuussa 1783 ja on mahdollista, että se upotettiin aallonmurtajaksi 1784 ja nostettiin myöhemmin. Tämä on kuitenkin epätodennäköistä. Amiraliteetti määräsi aluksen romutettavaksi 2. huhtikuuta 1789 ja se romutettiin toukokuussa Plymouthissa.Winfield 2007 s. 59 ==Lähteet== * === Viitteet === Luokka:Dublin- luokan linjalaivat
HMS Mars (1759)

HMS Mars oli Britannian kuninkaallisen laivaston vuonna 1759 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 17. marraskuuta 1755 70-tykkisenä kolmannen luokan linjalaivana Woolwichin telakalta, missä köli laskettiin 1. toukokuuta 1756. Alus laskettiin vesille 15. maaliskuuta 1759 ja valmistui 12. huhtikuuta. Aluksen valmistuskustannukset olivat 30 150 puntaa 7 shillinkiä ja 2 pennyä, mikä sisälsi varustamiskustannukset.Winfield 2007 s. 59 == Palvelus == Alus otettiin palvelukseen maaliskuussa 1759 päällikkönään James Young liitettynä Hawken laivasto-osastoon, jonka mukana se osallistui 20. marraskuuta Quiberoninlahden taisteluun. Alus siirrettiin satamapalvelukseen 1772 ja se myytiin 17. elokuuta 1784. ==Lähteet== * === Viitteet === Luokka:Dublin-luokan linjalaivat
HMS Resolution (1758)

HMS Resolution oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva. == Valmistus == Alus tilattiin 24. marraskuuta 1755 70-tykkisenä kolmannen luokan linjalaivana Birdiltä Northamista, missä köli laskettiin joulukuussa. Alus laskettiin vesille 14. joulukuuta 1758 ja valmistui 23. maaliskuuta 1759 Portsmouthissa. Aluksen valmistuskustannukset olivat 24 750 puntaa 16 shillinkiä, minkä lisäksi varustamiskustannuksia 8 505 puntaa 15 shillinkiä ja 1 penny.Winfield 2007 s. 59 == Palvelus == Alus otettiin palvelukseen vuonna 1759 päällikkönään Francis Geary. Alus oli kommodorialuksena 21. toukokuuta alkaen. Aluksen päälliköksi tuli 5. kesäkuuta Richard Norbury ja se oli kontra-amiraaliksi ylennetyn Gearyn lippulaivana Hawken komentamassa laivasto- osastossa. Heinäkuussa aluksen päällikkyyden vastaanotti Henry Speke. Alus osallistui 20. marraskuuta 1759 Quiberoninlahden taisteluun. Se vastaanotti Ranskan laivaston Formidablen antautumisen. Yöllä nousseen myrskyn aikana alus ajautui matalikolle Four Shoalisa menettäen mastonsa ja lopulta upoten. ==Lähteet== * === Viitteet === Luokka:Dublin-luokan linjalaivat
Metal Ligaenin kausi 2014–2015

Metal Ligaenin kausi 2014–2015 oli Tanskan jääkiekon pääsarjan Metal Ligaenin 55. kausi. Tanskan mestaruuden voitti lopulta SønderjyskE Ishockey, jolle mestaruus oli historian yhdeksäs ja jo kolmas perättäinen. == Joukkueet == Joukkue Kaupunki Areena Kapasiteetti Aalborg Pirates Aalborg Gigantium Isarena 5 000 Esbjerg Energy Esbjerg Granly Hockey Arena 4 195 Frederikshavn White Hawks Frederikshavn Scanel Hockey Arena 4 000 Gentofte Stars Gentofte Gentofte Skøjtehal 1 000 Herlev Eagles Herlev DFDS Seaways Arena 1 750 Herning Blue Fox Herning Kvik Hockey Arena 3 700 Odense Bulldogs Odense Bryggeriet Vestfyen Arena 3 280 Rungsted Ishockey Rungsted Saxo Bank Arena 2 380 Rødovre Mighty Bulls Rødovre Rødovre Skøjte Arena 3 600 SønderjyskE Ishockey Vojens SE Arena 5 000 == Runkosarja == === Sarjataulukko === Lähde: === Pistepörssi === Pistepörssi Pelaaja Joukkue Ottelut Torjunta% PMK Sebastian Dahm Rødovre Mighty Bulls 34 92,8 % 2,29 Ervīns Muštukovs Aalborg Pirates 35 92,0 % 2,77 Ľuboš Pisár Herning Blue Fox 33 91,8 % 2,49 Chet Pickard Odense Bulldogs 36 90,9 % 2,64 Joni Myllykoski SønderjyskE Ishockey 10 90,8 % 1,67 Joe Fallon Frederikshavn White Hawks 36 90,8 % 2,23 Trevor Koenig Herlev Eagles 21 90,5 % 2,88 Zane Kalemba Rungsted Ishockey 34 90,0 % 3,39 Martin Jørgensen Herlev Eagles 17 89,4 % 3,67 Yutaka Fukufuji Esbjerg Energy 34 89,1 % 3,04 == Pudotuspelit == === Kaavio === Lähde: {{Turnauspuu8 || 2. SønderjyskE | 4 | 6. Rødovre | 1 || 3. Frederikshavn | 4 | 8. Aalborg | 1 || 1. Herning | 4 | 7. Rungsted | 3 || 4. Odense | 0 | 5. Esbjerg | 4 || 2. SønderjyskE | 4 | 3. Frederikshavn | 1 || 1. Herning | 2 | 5. Esbjerg | 4 || 2. SønderjyskE | 4 | 5. Esbjerg | 1 || 1. Herning | 4 | 3. Frederikshavn | 5 }} === Pistepörssi === Pistepörssi Pelaaja Joukkue Ottelut Torjunta% PMK Zane Kalemba Rungsted Ishockey 7 94,2 % 2,01 Chet Pickard Odense Bulldogs 4 91,4 % 2,73 Joe Fallon Frederikshavn White Hawks 12 91,3 % 2,58 Joni Myllykoski SønderjyskE Ishockey 15 91,1 % 2,11 Ervīns Muštukovs Aalborg Pirates 5 90,7 % 3,07 Nicolaj Henriksen Esbjerg Energy 4 90,3 % 2,13 Ľuboš Pisár Herning Blue Fox 15 88,9 % 2,96 Yutaka Fukufuji Esbjerg Energy 14 88,6 % 3,25 Sebastian Dahm Rødovre Mighty Bulls 5 86,1 % 4,09 == Lähteet == Luokka: Jääkiekkosarjojen kausi 2014–2015 Luokka: Tanskan jääkiekko
Egyptin asevoimat

Egyptin asevoimat vastaa Egyptin sotilaallisesta puolustuksesta. Armeija on yhteensä noin 450 000 hengen vahvuinen. Luokka:Egypti Luokka:Asevoimat maittain
HMS Burford (1757)

HMS Burford oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva. == Valmistus == Alus tilattiin 15. tammikuuta 1754 Chathamin telakalta, missä köli laskettiin 30. lokakuuta. Alus laskettiin vesille 5. toukokuuta 1757 ja valmistui 15. heinäkuuta. Aluksen valmistuskustannukset olivat 38 118 puntaa 8 shillinkiä sisältäen varustamisen.Winfield 2007 s. 57 == Palvelus == Alus otettiin palvelukseen huhtikuussa 1757 päällikkönään James Young. Alus myytiin 31. maaliskuuta 1785 Woolwichissa 1 320 punnalla. ==Lähteet== * === Viitteet === Luokka:Burford-luokan linjalaivat
HMS Burford

HMS Burford on ollut kolmen Britannian kuninkaallisen laivaston aluksen nimenä: *HMS Burford (1679), 70-tykkinen kolmannen luokan linjalaiva *HMS Burford (1722), 70-tykkinen kolmannen luokan linjalaiva *Burford-luokka, kolmen aluksen muodostama linjalaivaluokka **HMS Burford (1757), Burford- luokan 70-tykkinen kolmannen luokan linjalaiva.
HMS Dorsetshire (1757)

HMS Dorsetshire oli Britannian kuninkaallisen laivaston vuonna 1757 vesillelaskettu Burford-luokan 70-tykkinen kolmannen luokan linjalaiva. == Valmistus == Alus tilattiin joko 15. tai 19. tammikuuta 1754 Chathamin telakalta, missä köli laskettiin 22. kesäkuuta. Alus laskettiin vesille 13. joulukuuta 1757 ja valmistui 12. kesäkuuta 1758. Aluksen valmistuskustannukset olivat 21 693 puntaa 19 shillinkiä ja 2,75 dimeä, minkä lisäksi varustamiskustannukset olivat 6 728 puntaa 9 shillinkiä ja 3 dimeä.Winfield 2007 s. 57 == Palvelus == Alus otettiin palvelukseen tammikuussa 1758 päällikkönään Peter Denis. Dorsetshire ja HMS Achilles pakottivat 29. huhtikuuta 1758 Biskajanlahdella Ranskan laivaston 64-tykkisen linjalaivan Raisonnablen antautumaan taistelun päätteeksi. Alus romutettiin 22. maaliskuuta 1775 Chathamissa. ==Lähteet== * === Viitteet === Luokka:Burford- luokan linjalaivat
HMS Boyne (1766)

HMS Boyne oli Britannian kuninkaallisen laivaston vuonna 1766 vesillelaskettu Burford-luokan 70-tykkinen kolmannen luokan linjalaiva. == Valmistus == Alus tilattiin 13. toukokuuta 1758 Plymouthin telakalta, missä köli laskettiin 9. elokuuta. Alus laskettiin vesille 31. toukokuuta 1766 ja valmistui 8. maaliskuuta 1771. Aluksen valmistuskustannukset olivat 29 205 puntaa 5 shillinkiä ja 6 dimeä, minkä lisäksi varustamiskustannukset olivat 10 541 puntaa 1 shillinki ja 1 dime.Winfield 2007 s. 57 == Palvelus == Alus otettiin palvelukseen lokakuussa 1770 päällikkönään Thomas Burnett Falklandin saarten retkikuntaan. Alus lähti 3. kesäkuuta 1771 Jamaikalle, mistä se määrättiin palaamaan kotiin seuraavana vuonna.Winfield 2007 s. 58 Alus varustettiin huhtikuussa 1773 vartiolaivaksi Plymouthissa ja uudelleen vuonna 1776. Alus oli vartiolaivana vuodet 1773 ja 1774. Alus oli 22. kesäkuuta 1773 laivastokatselmuksessa Spitheadissä. Aluksen päällikkyyden vastaanotti 1774 Broderick Hartwell ja alus lähti 23. lokakuuta Pohjois-Amerikkaan, mistä se palasi Britteinsaarille maaliskuussa 1776. Vuonna 1777 aluksen päällikkönä oli Herbert Sawyer ja se palveli Kanaalin alueella, kunnes alus lähti 24. toukokuuta 1778 Tuulensuunnansaaristoon. Alus oli St. Lucialla 14.-15. joulukuuta 1778. Alus osallistui Grenadan taisteluun 6. heinäkuuta 1779, jolloin sen miehistöstä sai surmansa 12 ja 30 haavoittui. Vuonna 1780 aluksen päällikkönä oli Charles Cotton, jonka alaisuudessa alus osallistui Martiniquen taisteluun 17. huhtikuuta ja St. Lucian kahakoihin 15. ja 19. toukokuuta. Alus palasi marraskuussa Britteinsaarille, missä se poistettiin palveluksesta. Alus siirrettiin marras-joukukuussa reserviin Plymouthissa, missä se romutettiin toukokuussa 1783. ==Lähteet== * === Viitteet === Luokka:Burford-luokan linjalaivat
Kenney Jones

Kenneth Thomas "Kenney" Jones (s. 16. syyskuuta 1948) on englantilainen rumpali, joka on vaikuttanut muun muassa The Small Faces, The Faces ja The Who -yhtyeissä. Jones tuli The Whon edesmenneen Keith Moonin tilalle loppusyksystä 1978. Jones on vaikuttanut yhtyeissä vuodesta 1964 lähtien ja merkityksellinen ura alkoi vuotta myöhemmin The Small Faces -modyhtyettä perustettaessa. Jones soitti yhtyeessä rumpuja yhtyeen The Facesin hajoamiseen saakka vuoteen 1975. Marraskuussa 1978 The Whon kitaristi Pete Townshend pyysi 1960-luvun modpiireistä tuttua Jonesia yhtyeeseen yliannostukseen kuolleen Keith Moonin korvaajaksi. Jones jätti The Whon vuonna 1988, koska hänen soittotekniikkansa ei miellyttänyt laulaja Roger Daltreytä. Jones palasi lavalle The Whon kanssa kesällä 2014 soittamaan keikan Huntwoodin poolokerholla, jonka Jones itse omistaa. Jones tunnetaan konservatiivipuolueen kannattajana ja ketunmetsästyksen tukijana. Jonesilla todettiin eturauhassyöpä syyskuussa 2013. ==Lähteet== *http://www.getsurrey.co.uk/whats-on/music-nightlife- news/kenney-jones-play-who-stage-7253224#.U5jeD1lZ7Kk.facebook *http://www.telegraph.co.uk/culture/music/rockandjazzmusic/3665294/Rocks- aristocrats-show-their-class.html *http://www.getsurrey.co.uk/news/surrey- news/former-faces-drummer-kenney-jones-7197957 Luokka:Englantilaiset rockrumpalit Luokka:Vuonna 1948 syntyneet Luokka:Elävät henkilöt
Autovaras

Autovaras on vuonna 1991 valmistunut suomalainen draamasarja, jonka on ohjannut ja käsikirjoittanut Taavi Kassila.http://www.elonet.fi/fi/elokuva/199436 Autovarkaan ensiesitys nähtiin Yle TV2:lla helmikuussa 1991. Sarjan pääosassa nähdään Antti Majanlahti. == Juoni == Autovarkaan pääosassa on Jesse Ovaskainen (Majanlahti), joka on nuorisorikollinen. Kaverinsa Vekan (Sampsa Helminen) kanssa Jesse on varastanut autoista stereoita ja myynyt näitä eteenpäin. Jessellä on vaikeuksia kotona, hänen vanhempansa Marja-Leena (Tuija Ernamo) ja Purtsi (Matti Viironen) ovat eronneet ja Purtsista on tullut alkoholisti. Jesse haluaa myös tehdä vaikutuksen Tuijaan (Sanna Salminen) ja tätä varten hän varastaa hienon auton. ==Osat== * Osa 1: Rikos * Osa 2: Syyllisyys * Osa 3: Sovitus == Rooleissa == == Lähteet == Luokka:1990-luvun nuortendraamasarjat Luokka:1990-luvun suomalaiset draamasarjat Luokka:Yle TV2:n televisio-ohjelmat
Työläisäiti

Työläisäiti on Helsingin Alppiharjussa Sturenkadun ja Läntisen Brahenkadun risteykseen jäävässä puistikossa sijaitseva veistos. Kuvanveistäjä Panu Patomäen toteuttama Työläisäiti paljastettiin vuonna 1996. Pronssiin valettu veistos on hieman luonnollista kokoa suurempi patsas, joka esittää lakanapyykkistä vettä pois vääntävää äitiä ja tytärtä. Kaupunkilaiset ovat nimeneet äitiä esittävän patsaan osan Lyyliksi ja tyttären Liisaksi. Usein tämän Työläisäiti-patsaan luo on tuotu kukkia, varsinkin äitienpäivänä, koska se on muistomerkki äidille. Patsas päljastettiin äitienpäivänä 12. toukokuuta 1996. Suuri joukko kaupunkilaisia oli kokoontunut tähän tilaisuuteen, jossa tasavallan presidentin puoliso rouva Eeva Ahtisaari toimi patsaan paljastajana. Ajatus tällaisesta muistomerkistä oli syntynyt neljä vuotta aikaisemmin vuonna 1992 Vallilan Päijänne-saunan saunaporukassa.Työläisäiti- patsas Helsingin kaupungin taidemuseonsivuilla Hankkeen toteuttajia olivat muun muassa niin sanotut Kirstarin jengiläiset, jotka asuivat lapsuudessaan Kirstinkadulla sekä monet muut hankkeeseen mukaan lähteneet kaupunkilaiset. Aktiiviset kaupunkilaiset toteuttivat tämän aloitteen ja patsastoimikunta järjesti hankeelle rahoitusta erilaisilla varainhankintatempauksilla. Veistoksen on sanottu olevan "jäntevää realismia".Harjun patsaat Taideteos on antanut nimen koko pikkuruiselle puistolle. Tässä Työläisäidin puistossa on muutama puu, istutuksia ja kallio, johon patsas on kiinnitetty.Työläisäidin puisto Helsingin kaupunki järjesti vuonna 2004 patsaalle pysyvän valaistuksen 60-vuotislahjana presidentti Tarja Haloselle. ==Lähteet== Luokka:Helsingin patsaat ja veistokset Luokka:Alppiharju
Chaïm Soutine

Chaïm Soutine (1894–1943) oli juutalaista syntyperää ollut liettualais- ranskalainen taidemaalari. Vuonna 1910 hän opiskeli Vilnan akatemiassa ja vuodesta 1911 Pariisissa, jossa maalasi kiihkein siveltimenvedoin väreiltään hehkuvia, abstraktiutta läheneviä maisema- ja nuorukaiskuvia sekä karmeita aiheita kuten ruhoja. Hänen taiteessaan näkyy vahvoja ekspressionistisia vaikutteita ainakin Modiglianilta, van Goghilta ja El Grecolta. Soutine kuului Pariisin koulukuntaanOtavan Suuri Ensyklopedia, s. 5618. Hän oli aikansa ranskalaisista taidemaalareista ainoa, joka oli uransa alusta loppuun puhtaasti ekspressionisti. Hän oli itsensä kanssa ristiriidassa koettaessaan jäsentää pateettisten näkyjensä kaaosta. Soutinen ankara itsekritiikki sai hänet hävittämään töitään ja välttämään näyttelyihin osallistumista. Hänen mestaritöihinsä kuuluu ainakin Punapukuinen nainen (1922, yksityiskokoelmassa New Yorkissa). Hän teki myös muotokuvia, joissa on vaikutteita ModiglianiltaOtavan Suuri Ensyklopedia, s. 9313. == Lähteet == Luokka:Ranskalaiset taidemaalarit Luokka:Ekspressionistit Luokka:Vuonna 1894 syntyneet Luokka:Vuonna 1943 kuolleet
Niemenlampi (Parkano)

Niemenlampi on Pirkanmaalla Parkanossa Lamminkosken kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Niemenlampi on osa Kuivasjärven lähialuetta. == Maantietoa == Lammen pituus on 750 metriä, leveys 350 metriä ja sen pinta-ala on 7,7 hehtaaria. Se sijaitsee Kuivasjärven laskujoessa, jonka eri osuuksilla on eri nimiä. Joen alkuosaa kutsutaan Kuivasjoeksi, Niemenlammen ja Ruonanlammen väliä Ruonanjoeksi ja Ruonanlammesta eteenpäin eli joen alajuoksua Jarvanjoeksi. Jarvasjoki laskee Linnanjärveen. Joki virtaa lammen läpi. Lampi ja joki on täysin peltomaiseman keskellä. Rantaviivan pituus on 1,3 kilometriä. Lähiympäristössä sijaitsee kahdeksan maatilaa ja rantaan on rakennettu neljä vapaa-ajan asuntoa. Kylätie kiertää sekä lammen että joen uoman. == Historiaa == Jokiuomaa on yli sadan vuoden aikana perattu ja joessa olevien lampien vedenpintaa samalla alennettu. Kun joessa oleva lampia arvioidaan, tulisi Niemenlampea kohdella historiallisista syistä omana lampenaan ja Linnanlahti tulisi samasta syystä katsoa kuuluvan Ruonanlampeen. Vanhoista Parkanon ja Kihniön pitäjänkartoista näkee, kuinka Niemenlammen luusua on kapea ja kuinka Linnanlahden ja Ruonanlammen väli on lähes yhtä leveä kuin Ruonanlampi koko matkaltaan. Vuoden 1959 painetussa peruskartassa tilanne on muuttunut selvästi. Linnanlahti on kuin oma lampensa, jonka vedenpinta on yhtä korkealla molempien lampien kanssa. Nyt se vaikuttaisi kuuluvan läheisesti Niemenlampeen ennemmin kuin Ruonanlampeen. Matala Niemenlampi on alkanut ruohottumaan länsirannastaan. == Lähteet == Luokka:Kuivasjärven lähialue Luokka:Parkanon järvet
Ruonanlampi (Parkano)

Ruonanlampi on Pirkanmaalla Parkanossa Lamminkosken kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Ruonanlampi on osa Kuivasjärven lähialuetta. == Maantietoa == Järven pituus on 550 metriä, leveys 200 metriä ja sen pinta-ala on 3,7 hehtaaria. Se sijaitsee Kuivasjärven laskujoessa, jonka eri osuuksilla on eri nimiä. Joen alkuosaa kutsutaan Kuivasjoeksi, Niemenlammen ja Ruonanlammen väliä Ruonanjoeksi ja Ruonanlammesta eteenpäin eli joen alajuoksua Jarvanjoeksi. Jarvanjoki laskee Linnanjärveen kapean ja lopuksi koskisen osuuden jälkeen. Ruonanlammen pohjoisosa on metsää, mutta eteläosa rajautuu peltomaahan. Lokalammen laskuoja laskee Ruonanjokeen Ruonanlammen yläpuolelle. Lampeen laskee myös viisi pelto- tai metsäojaa. Linnanlahti, Ruonanlahti ja niiden väliin jäävä lampare ovat alkaneet matalina vesistöinä ruohottumaan. Ruonanlampea on hiljattain ruopattu virtaaman säilyttämiseksi. Rantaviivan pituus on 850 metriä. Lammen lähiympäristössä sijaitsee viisi maatilaa. Rannalle ei ole rakennettu mitään eikä sinne johda myöskään tietä. Valtatie 3 ohittaa lammen 250 metrin etäisyydeltä. == Historiaa == Jokiuomaa on yli sadan vuoden aikana perattu ja joessa olevien lampien vedenpintaa on samalla alennettu. Kun joessa olevia lampia arvioidaan, tulisi Niemenlampea kohdella historiallisista syistä omana lampenaan ja Linnanlahti tulisi samasta syystä katsoa kuuluvan Ruonanlampeen. Vanhoista Parkanon ja Kihniön pitäjänkartoista näkee, kuinka Niemenlammen luusua on kapea ja kuinka Linnanlahden ja Ruonanlammen väli on lähes yhtä leveä kuin Ruonanlampi koko matkaltaan. Vuoden 1959 painetussa peruskartassa tilanne on muuttunut selvästi. Linnanlahti on kuin oma lampensa, jonka vedenpinta on yhtä korkealla kuin viereisissä lammissa. Entinen pitkä Ruonanlampi käsittää nykyään kapean jokiuoman ja kolme perusuomaa leveämpää lampea. == Lähteet == Luokka:Kuivasjärven lähialue Luokka:Parkanon järvet
Hugh Fraser

Hugh Fraser (s. 7. lokakuuta 1950) on englantilainen näyttelijä, teatteriohjaaja ja kirjailija. Hänet tunnetaan erityisesti kapteeni Arthur Hastingsin roolista Hercule Poirot -televisiosarjassa. Myöhemmin Fraser on ryhtynyt kirjailijaksi. Hänen ensimmäinen romaaninsa Harm, julkaistiin vuonna 2015. Toinen romaani Threat julkaistiin vuonna 2016 ja kolmas romaani Malice vuonna 2017. ==Valikoitu filmografia== * Hercule Poirot (1989–2002, 2013–2014) * Pimeyden ytimessä (1985) * Näkymätön vihollinen (1992) * 101 dalmatialaista (1996) ==Lähteet== ==Aiheesta muualla== * * Luokka:Englantilaiset näyttelijät Luokka:Englantilaiset kirjailijat Luokka:Vuonna 1950 syntyneet Luokka:Elävät henkilöt
Niels Larsen Stevns

Niels Larsen Stevns (1864–1941) oli tanskalainen taidemaalari, joka maalasi ainakin uskonnollisia aiheita, maisemia, muotokuvia sekä freskoja. Hänen freskojaan on muun muassa H. C. Andersenin talossa Odensessa ja Hjørringin keskuskirjastossa, Helligångshusetissa Slagelsessa. Larsen Stevns oli myös kuvanveistäjä.. Monumentaalimaalauksessa Larsen Stevns seurasi Joakim Skovgaardia (1856–1936)Otavan Suuri Ensyklopedia, s. 6995. == Lähteet == Luokka:Tanskalaiset taidemaalarit Luokka:Tanskalaiset kuvanveistäjät Luokka:Vuonna 1864 syntyneet Luokka:Vuonna 1941 kuolleet
Liesilampi

Liesilampi eli Liesilammi on Pirkanmaalla Parkanossa Kuivasjärven kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Liesilampi on osa Vääräjoen valuma-aluetta. == Maantietoa == Lammen pituus on 250 metriä, leveys 100 metriä ja sen pinta-ala on 1,6 hehtaaria. Se sijaitsee keskellä ojitettua Liesinevaa, joiden suo-ojista vain yksi laskee lampeen. Toinen oja toimii laskuojana, joka yhtyy pohjoisempana Myllyluomaan ennen Matkuslammen kierto- ojia. Rantaviivan pituus on 550 metriä. Ranta on kauttaaltaan suota, jossa kasvaa harvaa puustoa. Lampi on autio, mutta sen rannan läheisyyteen johtaa traktorinura. == Historiaa == Vanhassa 1800-luvulla valmistuneessa Parkanon ja Kihniön pitäjänkartassa lampi on piirretty nimettömänä keskelle koskematonta suota. Vuoden 1959 painetussa peruskartassa Liesilammesta oli kaivettu yhdysoja Myllyluomaan. Suolla näkyi tuolloin latoja, jotka on rakennettu joko heinänsäilytykseen tai turpeen kuivatukseen. Vasta vuoden 1985 peruskartassa suon pohjoisosa on ojitettu tiheästi. == Lähteet == Luokka:Kuivasjärven valuma-alue Luokka:Parkanon järvet